
TŪM KLAIPĖDOS „SANTARVĖS“ PROGIMNAZIJOS GEDMINŲ G. 7, KLAIPĖDOJE, ANTRO AUKŠTO PATALPŲ 2-2, 2-3, 2-4 IR TREČIO AUKŠTO PATALPŲ 3-2, 3-3, 3-4 PAPRASTOJO REMONTO DARBŲ TECHNINĖ SPECIFIKACIJA 

	1. Bendri duomenys:

	1.1.
	Statytojo (Užsakovo) pavadinimas, adresas, kontaktinis asmuo
	Klaipėdos „Santarvės“ progimnazija, Gedminų g. 7, 94222 Klaipėda, įmonės kodas 190444664.
Kontaktinis asmuo: direktoriaus pavaduotojas ūkio ir bendriesiems klausimams Virginijus Šakinis, tel. 0 698 85495, el. p. virginijus.sakinis@santarvesmokykla.lt 

	1.2.
	Statinys (pavadinimas, adresas)
	TŪM Klaipėdos „Santarvės“ progimnazijos, Gedminų g. 7, Klaipėdoje antro aukšto patalpų 2-2, 2-3, 2-4 ir trečio aukšto patalpų 3-2, 3-3, 3-4 paprastasis remontas, įrengiant jose STEAM ir gamtos mokslų laboratorijas

	1.3.
	Statinių kategorija,  ir naudojimo paskirtis
	Statinio kategorija: Ypatingasis (STR 1.01.03:2017 „Statinių klasifikavimas“).
Naudojimo paskirtis: Negyvenamieji pastatai: mokslo paskirties pastatas.

	1.4.
	Statinio apibūdinimas, esama padėtis
	Klaipėdos „Santarvės“ progimnazijos patalpose – esamose klasėse su metodiniais kabinetais ir tambūrais, antro aukšto plane pažymėtose numeriais 2-2, 2-3, 2-4 ir trečio aukšto plane pažymėtose numeriais 3-2, 3-3, 3-4, įrengiamos STEAM ir gamtos mokslų laboratorijos. Numatomi atlikti darbai: 1) vidaus apdailos darbai: grindų dangos, sienų apdailos keitimas, akustinių pakabinamų lubų įrengimas, naujų durų blokų įrengimas, palangių remontas; 2) oro tiekimo-šalinimo bei kondicionavimo sistemų įrengimas; 3) karšto vandentiekio stovo įrengimas, šalto, karšto vandentiekio tinklų remontas, buitinių nuotekų tinklo remontas; 4) elektros instaliacijos bei apšvietimo atnaujinimas, 5) bevielio prieigos taškų prie esamo kompiuterių-telefonų tinklo įrengimas ir pajungimas.

	1.5.
	Lėšų pobūdis
	Europos Sąjungos paramos lėšos („Tūkstantmečio mokyklos“ vykdomą pagal 2021-2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“. Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis).



	2. Perkami darbai/paslaugos ir su jais susijusios paslaugos:

	2.1.
	Perkamų darbų ir susijusių paslaugų apimtis
	2.1.1. Atliekami patalpų 2-2, 2-3, 2-4, 3-2, 3-3 ir 3-4 vidaus apdailos darbai (atlikus ardymo darbus (grindų dangos šalinimo, medinių pakylų demontavimo, durų blokų demontavimo, durų angų didinimo nelaikančiose sienose ir mechaniško sienų apdailos šalinimo, statybinių šiukšlių išvežimo) ir 2.1.2-2.1.5 p. išvardintus remonto darbus):

· Surenkamų tipinių gelžbetoninių sąramų (laikančiose sienose MU16 – 12 vnt. (4x3); nelaikančiose sienose M16 – 2 vnt. (2x1)) virš praplatintų durų angų iki 1,1 m pločio įrengimas (viso 6 angos). Visi statybiniai gaminiai, medžiagos ir priedai (surenkamų gelžbetoninių sąramų įrengimui) turi atitikti statybos normatyvinių dokumentų reikalavimus ir turi būti nauji, pateikti su gamintojo rekvizitais, gamintojo atpažinimo ženklu (specifikacija, nuoroda kam skiriama, spalvos nuoroda, pagaminimo data).

· Sienų dažymas akriliniais pusiau matiniais dažais (plotas 274,00 m2), langų angokraščių dažymas akriliniais pusiau matiniais dažais (angokraščių plotas 12 m2). Paviršių valymas (atitvarų, sienų ir angokraščių senos apdailos valymas ir visų paviršių nuriebalinimas), glaistymas ne mažiau 2 kartus, gruntavimas ir dažymas (spalvą derinti su Užsakovu) ne mažiau 2 kartus dengiant sienas krūvį atlaikančiais, brėžimams atspariais bei plaunamais  sienų dažais; reikalavimas dažams – atsparumas drėgnam valymui – 1 klasė, ISO 11998, 200 ciklų 1-5 mikronų, >10000 ciklų pagal SFS 3755, naujo tinko įrengimas inžinerinių tinklų paslėpimo (įleidimo) vietose, tinkavimui naudojamas cemento/kalkių skiedinys. Minimalus tinko sluoksnio storis 10 mm. Sukietėjęs ir išdžiūvęs tinkas turi būti prilipęs prie pagrindo, negalima palikti atšokusių tinko vietų, jo paviršiaus stiprumas, nuokrypiai ir lygumas turi atitikti vykdomų tolimesnių darbų reikalavimus, sienų lyginimas plonasluoksniu tinku.

· Modulinių akustinių pakabinamų lubų įrengimas (plotas 183,00 m2). Montuojamų pakabinamų lubų plokščių formatas 600x600x15 mm. Lubų konstrukcija turi būti sudaryta iš įleidžiamų matomų metalinių konstrukcijų profilių (plotis apie 24 mm, baltos spalvos). Laikančios pakabintos juostos įrengiamos skersai. Turi būti sudaryta galimybė prireikus pakeisti plokštes. Lubų konstrukcija kabinama naudojant keičiamo ilgio cinkuotus greito pakabinimo elementus. Vietos, kuriose lubos ribojasi su sienomis, dengiamas baltais kampuočiais. Montuojant į lubų plokštę papildomus elementus (įleidžiamus šviestuvus, groteles vedinimui ir pan.), numatyti papildomą karkaso tvirtinimą. Garso slopinimas, apibūdinant garso sklidimą tarp patalpų su vieninga erdve virš pakabinamų lubų vidutinis –30<dB<35. Šviesos atspindėjimas – į paviršių kritusios šviesos atsispindėjusi dalis, išreikšta procentais75<%<85. Degumas pagal BS 476 standartą – 0/1. Atsparumas drėgmei – lubų plokščių gebėjimas nesideformuoti dėl drėgmės – 95%.

· homogeninės ruloninės PVC grindų dangos įrengimas, išardant dvejas medines pakylas (2,5 m3) bei seną dangą ir įrengiant naują (ne mažesnio nei 2 mm storio ir ne mažesnės nei 34 atsparumo trinčiai klasės), išlyginant pagrindą, gruntuojant, klijuojant, sulydant siūles bei užleidžiant ant sienos ne mažiau nei 8 cm (plotas 183,00 m²);

· durų blokų sumontavimas (6 vnt.). Gaminiai ir medžiagos turi atitikti visus privalomus ES standartus, tokius kaip ISO 9001 bei DIN normatyvų reikalavimus. Atsparumas statinei apkrovai veikiančiai atvertų 90° kampu durų varčių plokštumoje, neturi būti mažesnis kaip 1000 N. Atsparumas statinei apkrovai, veikiančiai statmenai rėmų ir varčių plokštumai, neturi būti mažesnis, kaip 500 N. Uždarymo prietaisų atsparumas statinei apkrovai turi būti ne mažesnis, kaip 500 N. Durų gamyboje naudojamos medžiagos ir detalės turi atitikti Lietuvoje galiojančių dokumentų reikalavimus ir sertifikuoti ES. Parinkti durų tipai, furnitūra turi būti suderinti su užsakovu ir techninės priežiūros atstovu. Durų blokai turi būti pastatomi į vietą taip, kad jų vertikalios ir horizontalios plokštumos griežtai sutaptų su vertikale ir horizontale.

· palangių remontas, apklijuojant jas HPL plokštėmis (bendras palangių ilgis 29 m, plotis 0,5 m, plotas 14,50 m2). HPL (aukšto slėgio laminatas) – padidinto atsparumo aukštai temperatūrai, sluoksniuota medžiaga, gaunama aukštoje temperatūroje (apie 150°C) dideliu slėgiu (7-9 Mpa) presuojant kelis sluoksnius popieriaus. Popierius pagrindui yra impregnuotas fenolo smala, o dekoratyvinis paviršius – melamino smala. Plokščių paviršius - matinis, medžio faktūros, spalva – balta. HPL plokštėms keliami reikalavimai: kietas paviršius, atsparumas lenkimui ir plyšimui, atsparumas vandalizmui – atsparumas smūgiui, atsparumas cheminiams ir biologiniams junginiams, atsparumas vandens ir vandens garų poveikiui, taip pat cheminiams reaktyvams ir organinėms substancijoms, atsparumas UV spinduliams, lengvas apdirbimas ir montavimas, patvarumas.
Techninės charakteristikos:
	Atsparumas drėgmei
	438-2.15
	≤ 3,7 %

	Matmenų stabilumas padidėjus temperatūrai
	438-2.17
	≤ 0.8 %

	Elastingumo modulis lenkiant
	EN ISO 178:2003
	≥ 9000 MPa

	Atsparumas lenkimui
	EN ISO 178:2003
	≥ 80 MPa

	Atsparumas tempimui
	EN ISO 527-2:1996
	≥ 60 MPa

	Tankis	
	g/cm3
	≥ 1,35 g/cm3


HPL plokštės prie betoninių palangių klijuojamos paliekant 1,5 mm storio tarpus, kurie užpildomi baltos spalvos silikoniniu užpildu. Klijavimui naudoti plokščių gamintojų rekomenduojamus klijus.

· apdailinių keraminių sienų plytelių įrengimas (vienos plytelės dydis 100x100 mm) (plotas 4,00 m2).
Keraminės glazūruotos sienų plytelės turi atitikti Europos standartą EN159. Jų įmirkis turi būti ne didesnis kaip 16%, stipris lenkiant ne mažesnis kaip 20N/mm2. Paviršiaus kietumas (Moso) ne mažesnis kaip 5 klasės. Atsparumas dilumui (PEI) - 2 klasės. Plytelių spalva ir rūšis derinamos su architektu, vykdančiu autorinę priežiūrą.
Keraminės glazūruotos plytelės turi būti iki 6 mm storio, pirmos rūšies.
Patalpose plytelės turi būti klijuojamos ant paruoštų tinkuotų paviršių naudojant plytelėms klijuoti skirtus klijus, pagal gamintojo rekomendacijas. Sienos klijuojamos plytelėmis įrengus grindis. Sienų paviršiai prieš plytelių klijavimą turi būti paruošiami kaip tinkavimui. Plyteles galima klijuoti horizontaliai arba vertikaliai, kad piešinys būtų stačiakampis tinklas iš vertikalių ir horizontalių siūlių. Siūlių plotis ~ 1,5 mm. Siūlių plotis per visą ilgį turi būti vienodas. Plytelėmis dengtų plotų išoriniams ir vidiniams kampams bei kraštams įrengti turi būti naudojami glazūruoti plytelių kampai ar specialūs profiliai.. Plytelės klijuojamos neužpildant siūlių. Siūlės užpildomos pagal gamintojo rekomendacijas specialiu glaistu po 1-2 dienų, arba kai baigti visi pagrindiniai statybos darbai. Elastinės deformacinės siūlės turi būti įrengiamos kas 3 metrus. Patalpų sienų vidiniai kampai, sienų jungimosi su grindimis siūlės, vamzdžių praėjimo per sienas ir praustuvų ar jų stalviršių tvirtinimo vietos turi būti hermetizuotos silikoniniais hermetikais. Vietų, kuriose turi būti įrengtos revizijų durelės, apdaila turi nesiskirti nuo sienų apdailos ir būti tokio pat piešinio ir išvaizdos. Glazūruotų plytelių kraštai turi būti lygūs, nepažeisti. Glazūra turi būti lygi ir be porų ar pašalinių priemaišų. Glazūra turi būti tolygiai pasiskirsčiusi po visą plytelės paviršių. Spalvotas plyteles reikia tiekti iš tos pačios degimo partijos ir rūšiuoti aikštelėje.
Techniniai reikalavimai plytelėmis aptaisytam paviršiui:
	Techniniai reikalavimai
	Leistini ribiniai nuokrypiai, mm
	Kontrolės metodas

	Rišamosios medžiagos storis, mm: 
- iš mastikos -1
	+1
	Matuojama 5 kartus 70-100 m2 paviršiaus arba mažesnis plotas su matomais defektais

	Padengtam paviršiui:
· nukrypimai nuo vertikalės 1-am metrui ilgio;
· siūlių nukrypimai nuo vertikalės ir horizontalės 1-am metrui ilgio;
	1,5


1,5
	5 matavimai 50-70 m2 paviršiaus

	Siūlių nesutapimas

	0,5
	5 matavimai 50-70 m2 paviršiaus

	Paviršiaus  nelygumai, matuojant 2 m kontroline liniuote
	2
	


	Siūlės storio nukrypimai
	±0,5
	5 matavimai 70-100 m2 paviršiaus



2.1.2. oro tiekimo-šalinimo bei kondicionavimo sistemų įrengimas;

2.1.3. karšto vandentiekio stovo įrengimas, šalto, karšto vandentiekio tinklų remontas, buitinių nuotekų tinklo remontas;

2.1.4. elektros instaliacijos bei apšvietimo atnaujinimas,

2.1.5. bevielio prieigos taškų prie esamo kompiuterių-telefonų tinklo įrengimas ir pajungimas


	3. Kiti reikalavimai:

	3.1.
	Papildomi reikalavimai 
	- Rangovas privalo netrukdyti dirbti specialistams, vykdantiems techninę, valstybinę priežiūrą bei atsižvelgti į jų teikiamas pastabas ir reikalavimus;
- laikytis darbo saugos reikalavimų, užtikrinti saugumą žmonių sveikatai ir aplinkai, nepažeisti trečiųjų asmenų interesų;
- darbų vykdymo eigoje susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių, patvirtintų Klaipėdos miesto savivaldybės tarybos 2011-11-24 sprendimu Nr. T2-370.


APLINKOS APSAUGOS REIKALAVIMAI

[bookmark: _Hlk157497925]Vykdant statybos darbus taikomi šie Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame LR aplinkos ministro 2011 m. birželio 28 d. įsakymu Nr. D1-508 (toliau – Aprašas) numatyti aplinkos apsaugos kriterijai:

Aprašo XIII skyrius (Statybinės medžiagos) 16 p. Mediena ir jos produktai:
[bookmark: part_a2d45f3a08a746478a4850cff70855be]16.1. ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;
Galimi atitiktį įrodantys dokumentai: a) FSC®100 arba PEFC, arba kito darnaus miškų ūkio standarto sertifikatas, arba b) kiti lygiaverčiai įrodymai.
[bookmark: part_fe3f0e82669a43e481b3cbe92f8d59cb]16.2. plokštėse, kuriose yra formaldehido rišamųjų medžiagų, formaldehido emisija į atmosferą E1 klasės plokštėms turi būti ne didesnė kaip 0,124 mg/m3 oro pagal bandymo metodą LST EN 13986 „Medienos skydai, naudojami statybinėms konstrukcijoms. Charakteristikos, atitikties įvertinimas ir ženklinimas“ (arba lygiavertį standartą) arba formaldehido koncentracija turi būti ne didesnė kaip 0,1 ppm pagal bandymo metodą LST EN 717-1 „Medienos skydai. Formaldehido išsiskyrimo nustatymas. 1 dalis. Formaldehido išsiskyrimo nustatymas kameros metodu“ (arba lygiavertį standartą).
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) Gamintojo techniniai dokumentai arba b) gamintojo ir (ar) tiekėjo deklaracija (pateikiant objektyvius įrodymus), arba c) pripažintos įstaigos arba paskelbtosios (notifikuotos) institucijos atlikto bandymo protokolas, tyrimų ataskaita ar pažyma arba d) kiti lygiaverčiai įrodymai.
Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.

Aprašo XIII skyrius (Statybinės medžiagos) 17 p. Dažai (17.1 p. ir 17.2 p. nurodyti reikalavimai taikomi ta apimti, kiek tai susiję su patalpų dažymu viduje):
[bookmark: part_1458655f31a8430987755beed16af2d5]17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:
	Eil. Nr.
	Produkto aprašymas
	LOJ ribinė vertė, g/l (įskaitant vandenį)

	1.
	Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos
	15

	2.
	Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos
	60

	3.
	Išorinių sienų mineraliniam pagrindui skirtos dangos
	30

	4.
	Vidaus ir (ar) išorės apdailos ir padengimo dažai medienai ir metalui
	90

	5.
	Vidaus apdailos lakai ir medienos beicai, įskaitant neskaidrius medienos beicus
	75

	6.
	Išorės apdailos lakai ir medienos beicai, įskaitant neskaidrius medienos beicus
	90

	7.
	Vidaus ir išorės plonasluoksniai medienos beicai
	75

	8.
	Gruntai ir rišamieji gruntai
	15

	9.
	Rišamieji gruntai
	15

	10.
	Vienkomponentės dangos dengimo medžiagos
	100

	11.
	Dvikomponentės reaktyviosios dangos, skirtos specialiam galutiniam naudojimui (pvz., grindims)
	100

	12.
	Dekoratyvinės dangos
	90

	13.
	Antikoroziniai dažai
	80


[bookmark: _Hlk190863066]Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų atitiktį nustatytam reikalavimui arba b) LOJ kiekio skaičiavimų duomenis, pagrįstus saugos duomenų lapais, saugos duomenų lapais jeigu jie yra, arba c) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma, arba d) gamintojo ir (ar) tiekėjo deklaracija (pateikiant objektyvius įrodymus), kad produktas atitinka nurodytus reikalavimus, arba e) kiti lygiaverčiai įrodymai.
 Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.
[bookmark: part_74ed78eb3c97430a9960b4263f97e677]17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059). 
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų, atitiktį nustatytam reikalavimui arba b) saugos duomenų lapas, arba c) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma, arba d) kiti lygiaverčiai įrodymai. 
Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.

Aprašo XIII skyrius (Statybinės medžiagos) 18 p. Termoizoliacinės medžiagos:
18.1. produktas neturi išskirti šių cheminių medžiagų:
[bookmark: part_d6d4b843343a4480b930f851df3129bb]18.1.1. fluorintų šiltnamio efektą sukeliančių dujų pagal Europos Parlamento ir Tarybos reglamentą (EB) Nr. 842/2006 dėl fluorintų šiltnamio efektą sukeliančių dujų;
[bookmark: part_a27e8938e52b45038b328e2f546853b0]18.1.2. pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H411);
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) Gamintojo ir (ar) tiekėjo deklaracija (pateikiant objektyvius įrodymus) arba b) kiti lygiaverčiai įrodymai.
[bookmark: part_0150e8651a8645a28c6ea09625e7c8bd]18.2. produktų, pagamintų medienos pagrindu (pvz., kamštinė medžiaga, celiuliozė), gamyboje naudojama mediena ar jos dalis turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama:a) Galiojantis FSC® arba PEFC, arba kito darnaus miškų ūkio standarto sertifikatas, arba b) įrodymai apie medienos kilmę, kai taikoma medienos kilmės atsekimo sistema, apimanti visą gamybos grandinę nuo miško iki produkto (pagal kokybės vadybos sistemą LST EN ISO 9000, aplinkos apsaugos vadybos sistemą LST EN ISO 14001 ar EMAS, ar kitą lygiavertę), arba c) dokumentai, įrodantys, kad medienos žaliava gauta iš tinkamai išaugintų miškų (miškotvarkos projektas, leidimas kirsti mišką), arba d) kiti lygiaverčiai įrodymai.
Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.

Tvarkos aprašo XIII skyrius 20 p.  Plytelės:
20.1.produkto žaliavoje neturi būti pavojingų cheminių medžiagų ar jų junginių, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd,), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413), pavojingos ozono sluoksniui (EUH059);
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama:a) Ekologinis ženklas European Ecolabel, arba kitas I tipo ekologinis ženklas (sertifikatas), kuris įrodytų atitiktį nustatytam reikalavimui arba b) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma arba c) saugos duomenų lapas, arba d) gamintojo ir (ar) tiekėjo deklaracija (pateikiant objektyvius įrodymus), arba e) kiti lygiaverčiai įrodymai.
20.2.glazūruotų plytelių prieduose naudojamo švino, kadmio ir stibio (arba jų junginių) turi būti ne daugiau kaip:
	Eil.
Nr.
	Pavadinimas
	Ribinė vertė,
proc. nuo glazūrų svorio

	1.
	Švinas (Pb)
	0,5

	2.
	Kadmis (Cd)
	0,1

	3.
	Stibis (Sb)
	0,25



[bookmark: _Hlk187997863]Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: a) Ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų atitiktį nustatytam reikalavimui, arba b) pripažintos įstaigos arba paskelbtosios (notifikuotos) institucijos atlikto bandymo protokolas, tyrimų ataskaita ar pažyma arba c) saugos duomenų lapas, arba d) gamintojo ir (ar) tiekėjo deklaracija (pateikiant objektyvius įrodymus), arba e) kiti lygiaverčiai įrodymai

[bookmark: _Hlk157497960]Aprašo XIV skyrius (Patalpų apšvietimas) 22 p. Elektros lempos: prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Galimi atitiktį įrodantys dokumentai: Rangovo iki darbų vykdymo pradžios Užsakovui pateikiama: Dėl prekės energinio efektyvumo klasės: a) siūlomo (-ų) gaminio (-ių) galiojanti energijos vartojimo efektyvumo etiketė, suteikta pagal ES energijos vartojimo efektyvumo ženklinimo sistemos reglamentą (ES) 2017/1369, arba b) gaminio informacijos lapas, įrodantis, kad siūlomo gaminio energijos vartojimo efektyvumo klasė yra ne žemesnė nei reikalaujama, arba c) kiti lygiaverčiai įrodymai; jeigu prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus: a) gamintojo atitikties deklaracija, patvirtinanti, kad prekės atitinka Europos Komisijos reglamentuose dėl gaminių ekologinio projektavimo nurodytus reikalavimus, arba b) gamintojo techniniai dokumentai, arba c) kiti lygiaverčiai įrodymai. 
Užsakovui nustačius, kad Rangovas nesilaiko nurodyto įsipareigojimo, Rangovas privalo sumokėti Užsakovui Sutartyje nurodytą baudą.

Aprašo III skyrius 3 p. Elektriniai oro kondicionieriai:
Vadovaujantis Lietuvos Respublikos Vyriausybės 2015 m. birželio 17 d. nutarimu Nr. 621 „Dėl Perkančiosioms organizacijoms taikomų energijos vartojimo efektyvumo reikalavimų prekėms, paslaugoms ir pastatams“, prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus. 
Galimi atitiktį įrodantys dokumentai:Rangovo iki darbų vykdymo pradžios Užsakovui pateikiama:Dėl prekės energinio efektyvumo klasės: a) siūlomo (-ų) gaminio (-ių) galiojanti energijos vartojimo efektyvumo etiketė, suteikta pagal ES energijos vartojimo efektyvumo ženklinimo sistemos reglamentą (ES) Nr. 2017/1369, arba b) gaminio informacijos lapas, įrodantis, kad siūlomo gaminio energijos vartojimo efektyvumo klasė yra ne žemesnė nei reikalaujama, arba c) kiti lygiaverčiai įrodymai; jeigu prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus: a) gamintojo atitikties deklaracija, patvirtinanti, kad prekės atitinka Europos Komisijos reglamentuose dėl gaminių ekologinio projektavimo nurodytus reikalavimus, arba b) gamintojo techniniai dokumentai, arba c) kiti lygiaverčiai įrodymai. 

Rangovas iki darbų vykdymo pradžios Užsakovui pateikia galimus atitiktį įrodančius dokumentus. Užsakovui nustačius, kad Rangovas nesilaiko nurodytų įsipareigojimų, Rangovas privalo sumokėti Užsakovui Sutartyje nurodytą baudą.

